टाइम 8, गुवाहाटी, आगष्ट 22: टाइम8आ गिबि सारिनि गिनाय गोयै, रावजोंबो गेलेम जायै आरो जोबोत रोखा रादाब, बानबुंथि, भिदिअ’ आरो खोनासंनायनि थाखाय आसाम, भारतनि सा-सानजा,बेंगल, दिल्ली आरो गोबां जायगानि मोनसे दिजिटेल खौरां फोसावथाइ बिजों। बे दिजिटेल खौरां बिजों टाइम 8 आ जायगानि राजखान्थि, सोलिफु जाथाय आरो जेंनानि सायाव गोदान-गोदान खौरां होनो ओंखारदों। बे टाइम8 आ दासान्दै असमिया, इंराजि रावनि अनगायै बर’ आरो बेंगलि रावनि रादाबफोर फोसावनो लाबाय। बिनिखायनो थांनाय 21 आगष्टखालि टाइम8 नखरनिफ्राय गुवाहाटीनि गाहाइ मावख’याव मोनसे बरायनाय हाबाफारि खुङो। बे बरायनाय हाबाफारियाव बर’ बिफाननि नखर सुजुगिरि ख्रोमसार बसुमतारी, सिनियर कपि इदिटर मायनु बसुमतारीमोनखौ बरायनाय जायो। बे बरायनाय हाबाफारियाव टाइम 8 नि गाहाइ सामलायगिरि उतपल कान्त, गायसनगिबि आरो सामलायगिरि सुजुगिरि निलतपल दत्त, दिक्सित चर्मा, ज्यतिदिप बैस्य मोनहा नुजाथियो।